EXTRACTO DAS BASES REGULADORAS E A CONVOCATORIA DO PROGRAMA PROVINCIAL DE INFRAESTRUTURAS E DOTACIÓNS SINGULARES PARA A RECUPERACIÓN POST-COVID-19, PROGRAMA REACPON (REACCIONA PONTEVEDRA PROVINCIA)
ADMINISTRACIÓN LOCAL — Provincial — Deputación Provincial (Subvencións e axudas, 01/06/2021)

De conformidade co previsto nos artigos 17.3. b) e 20.8. a ) da Lei 38/2003, de 17 de novembro, xeral de subvencións (LXS), publícase o extracto da convocatoria, cuxo texto completo se pode consultar na Base de Datos Nacional de Subvencións (BDNS): http://www.pap. hacienda. gob. es/bdnstrans/index Mediante o acordo núm.7.7624 do Pleno da Deputación de Pontevedra, adoptado na sesión ordinaria de 28 de maio de 2021, aprobáronse as bases reguladoras e a convocatoria do Programa provincial de infraestruturas e dotacións singulares para a recuperación post-COVID-19 —programa REACPON (Reacciona Pontevedra Provincia)—, publicadas e dispoñibles no Boletín Oficial da Provincia de Pontevedra (BOPPO) e na Sede electrónica da Deputación, https://sede.depo. gal. Os concellos da provincia de Pontevedra cunha poboación de ata 50.000 habitantes segundo a correspondente certificación expedida polo Instituto Galego de Estatística (IGE) referida á última actualización do censo e nos que non concorra ningunha das circunstancias ou prohibicións ás que fai referencia a lexislación vixente en materia de subvencións. As actuacións realizaranse sobre elementos de titularidade municipal ou sobre bens, instalacións ou terreos nos que se acredite a titularidade ou se dispoña dun dereito de uso ou cesión sobre estes que teña unha duración indefinida ou a prevista para as actividades ou servizos que se van realizar ou prestar por parte do concello. Será imprescindible que estas actividades ou servizos sexan, de forma real e efectiva, de competencia municipal, adoptando previamente os acordos que sexan necesarios para o establecemento da actividade ou servizo, se fose necesario. As axudas e subvencións deste plan poderán destinarse ás seguintes tipoloxías de actuación: 1. Actuacións de tipo 1: rehabilitación de edificios e instalacións municipais para uso social, cultural, deportivo, turístico e de lecer, de infancia e mocidade, de atención a vítimas de violencia de xénero, de elementos de interese patrimonial e os destinados a uso institucional e administrativo, valorizando así os recursos locais xa existentes, con parámetros de innovación, sostibilidade, dixitalización e uso de enerxías alternativas. Mellora da eficiencia enerxética, da conectividade, da dixitalización e da accesibilidade para fomentar a igualdade de oportunidades entre o rural-urbano e garantir dereitos e servizos especialmente nas áreas de coidados de menores, cultura, deporte e dinamización social. Exclúese expresamente a rehabilitación daqueles que non sexan de competencia municipal e/ou sexan prestados mediante fórmulas de xestión dependentes de administracións distintas á municipal.2. Actuacións de tipo 2: construción de novos equipamentos e dotacións, con edificios ou instalacións sostibles e intelixentes, ademais de novas actuacións ambientalmente sostibles para asegurar os servizos que impulsen a cohesión territorial, cos mesmos obxectivos/parámetros das actuacións de tipo 1. Permítese a realización de actuacións complementarias de saneamento, abastecemento ou calquera outra relacionada directamente coa xestión integral do ciclo da auga, cando sexan imprescindibles para asegurar a funcionalidade do elemento principal do novo equipamento.3. Actuacións de tipo 3: recuperación, mellora, urbanización ou reurbanización de espazos públicos co obxectivo de darlles un uso plural, amable, e de fomentar a estancia e as mobilidades alternativas, na liña de cumprimento dos principios Ágora, establecidos pola Deputación de Pontevedra na Rede de Concellos Ágora polo Espazo Público. O procedemento de concesión e xustificación das subvencións que se outorguen no marco deste programa rexerase polo disposto nas bases reguladoras do Programa provincial de infraestruturas e dotacións singulares para a recuperación post-COVID-19 —programa REACPON (Reacciona Pontevedra Provincia)—, e será de aplicación supletoria o contemplado na LXS. A cantidade prevista para o financiamento deste programa ascende a vinte millóns (20.000.000,00 €) de euros, imputables á aplicación 21/942.9420.762,75 do Orzamento da Deputación Provincial de Pontevedra para o ano 2021. O prazo de presentación de solicitudes é de dous (2) meses, contados desde o día seguinte ao da publicación da convocatoria no Boletín Oficial da Provincia de Pontevedra (BOPPO). As solicitudes presentaranse obrigatoriamente na Sede electrónica da Deputación de Pontevedra, https://sede.depo. gal, de acordo co procedemento electrónico establecido para o efecto. Deberá acompañarse a documentación esixida conforme a base décima. Se algún concello presenta a súa solicitude presencialmente requiriráselle que a emende a través da súa presentación electrónica. Se tal emenda se efectúa fóra do prazo de presentación de solicitudes, limitarase á presentación electrónica do previamente entregado presencialmente, sen que sexa posible engadir outros documentos ou rectificar os xa achegados. — Procedemento de concesión: concorrencia competitiva, conforme os requisitos e criterios establecidos nas bases quinta e sexta das reguladoras do programa — Gastos subvencionables: os recollidos para cada liña na base oitava — Compatibilidade: si — Forma de pago: transferencia — Forma de xustificación: mediante a achega de xustificantes de gasto, certificacións, facturas e demais documentación xustificativa, segundo o previsto na base décimo novena — Prazo máximo de execución e xustificación: os investimentos deberán estar executados na súa totalidade o 30 de abril de 2023 e xustificarse no prazo de cinco meses desde a súa finalización, sen exceder, en todo caso, o 30 de setembro de 2023, segundo o previsto na base décimo sexta Pontevedra, 31/05/2021 A Presidenta, María del Carmen Silva Rego